**ΠΕΡ/ΚΗ Δ/ΝΣΗ Π & Δ ΕΚΠ/ΣΗΣ Β. ΑΙΓΑΙΟΥ Μυτιλήνη 9/1/2018**

 **Δ/ΝΣΗ Β/ΘΜΙΑΣ ΕΚΠ/ΣΗΣ Ν. ΛΕΣΒΟΥ**

 **3ο ΓΕΝΙΚΟ ΛΥΚΕΙΟ ΜΥΤΙΛΗΝΗΣ**

 **Αριθμ.πρωτ. 574**

**Ταχ.Δ/νση : Στρ Μυριβήλη 106**

**Ταχ.κώδικας : 81100**

**Τηλέφωνο : 22510 28124**

**TELEFAX : 22510 28124**

**e-mail :** **mail@3lyk-mytil.les.sch.gr**

**ΔΔΕ Λέσβου**

**Γραφείο Φυσικής Αγωγής**

**Δικτυακός τόπος : http://3lyk-mytil.les.sch.gr**

**Π Ρ Ο Κ Η Ρ Υ Ξ Η Ε Κ Δ Ρ Ο Μ Η Σ**

 **Για την εκδρομή της B’Tάξης του 3ου ΓΕΛ Μυτιλήνης στην Καλαμάτα, ζητούμε ΚΛΕΙΣΤΕΣ προσφορές από τα τουριστικά γραφεία μέχρι την ΠΕΜΠΤΗ 18/1/2018 και ώρα 10.00 π.μ. στα γραφεία του Λυκείου μας.**

**Προορισμός:** **ΚΑΛΑΜΑΤΑ**

**ΑΝΑΧΩΡΗΣΗ:(ΜΥΤΙΛΗΝΗ -ΑΘΗΝΑ-ΚΑΛΑΜΑΤΑ (ΠΕΜΠΤΗ 15/03/2018)**

**ΕΠΙΣΤΡΟΦΗ : ΑΘΗΝΑ-ΜΥΤΙΛΗΝΗ ( ΚΥΡΙΑΚΗ 18/03/2018 )**

**ΠΡΟΓΡΑΜΜΑ ΕΚΔΡΟΜΗΣ**:

**1η Ημέρα:ΜΥΤΙΛΗΝΗ-ΑΘΗΝΑ- ΚΑΛΑΜΑΤΑ**  **ΠΕΜΠΤΗ 15/3/2018**

 Συγκέντρωση στο αεροδρόμιο της Μυτιλήνης με την πρώτη πτήση με προορισμό το Ελεύθερος Βενιζέλος από όπου θα αναχωρήσουμε για την Αθήνα. Επιβίβαση στο λεωφορείο μας και αναχώρηση για τον προορισμό μας. Πρώτη μας στάση ο Ισθμός της Κορίνθου. Σταθμός στο ταξίδι μας η Πάτρα όπου θα επισκεφθούμε την εκκλησία του Αγίου Ανδρέα πριν αναχωρήσουμε για το φημισμένο εργοστάσιο παραγωγής οίνου ACHAIA CLAUSS. Εκεί θα μας δοθεί η ευκαιρία να παρακολουθήσουμε ζωντανά τη διαδικασία παραγωγής των περίφημων κρασιών. Στη συνέχεια θα επισκεφθούμε την Αρχαία Ολυμπία έναν από τους πιο διάσημους χώρους της Αρχαίας Ελλάδας. Θα θαυμάσουμε τα πολύ υποβλητικά ερείπια του Ιερού που χρησίμευε ως πλαίσιο στους Ολυμπιακούς Αγώνες και καθιερώθηκαν επίσημα το 776 π.Χ. Αφήνουμε τον αρχαιολογικό χώρο για να επισκεφθούμε το νέο Αρχαιολογικό Μουσείο Ολυμπίας που φιλοξενεί τους θησαυρούς που έφεραν στο φως οι ανασκαφές τον 18οαιώνα. Τέλος, άφιξη στην Καλαμάτα, τακτοποίηση στα δωμάτια και προαιρετικό δείπνο εντός του ξενοδοχείου. Ομαδική έξοδος προαιρετικά. Διανυκτέρευση.

**2η Ημέρα:**  **Καλαμάτα - Κορώνη - Μεθώνη - Πύλος** **ΠΑΡΑΣΚΕΥΗ 16/3/2018**

 Μετά το πρόγευμα, αναχωρούμε για την Κορώνη. Γραφική, κτισμένη αμφιθεατρικά δίπλα στην παραλία. Στην κορυφή του λόφου της δεσπόζει το Ενετικό κάστρο του 13ουαιώνα όπου μέσα στα τείχη του φιλοξενείτο παλαιοημερολογίτικο μοναστήρι του Αγίου Ιωάννη. Επόμενη μας στάση η Μεθώνη. Παραλιακή κωμόπολη και ένα από τα πιο φημισμένα λιμάνια της αρχαιότητας με το επισκέψιμο Ενετικό κάστρο και την εκκλησία του Aγίου Ονούφριου κτισμένη σε σπηλιά. Συνεχίζουμε με την επίσκεψη μας στην Πύλο όπου ο όρμος του Ναβαρίνου φιλοξενεί εκεί το έντονο νησιώτικο χρώμα και τις χαρακτηριστικές καμάρες των κτιρίων της από το 1829. Σκαρφαλωμένη σε δυο λόφους η Πύλος κτίσθηκε πάνω σε σχέδια Γάλλων Αξιωματικών. Στην κεντρική της πλατεία και ανάμεσα σε πανύψηλα πλατάνια θα συναντήσουμε το μνημείο των τριών Ναυάρχων. Αφού γευματίσουμε στα ταβερνάκια που βρίσκονται στην παραλία θα δούμε στη δυτική πλευρά της πόλης το Νιόκαστρο, έργο των Τούρκων (1503) ένα από τα πλέον καλοδιατηρημένα κάστρα της Ελλάδας. Τέλος, επιστροφή και προαιρετικό δείπνο μέσα στο ξενοδοχείο. Ομαδική έξοδος προαιρετικά. Διανυκτέρευση.

**3η Ημέρα:**  **Καλαμάτα - Μυστράς - Τρίπολη - Αθήνα** **ΣΑΒΒΑΤΟ 17/3/2018**

 Μετά το πρόγευμα θα μας δοθεί η ευκαιρία για μία καλύτερη γνωριμία με την πόλη της Καλαμάτας. Το κάστρο της πόλης ή Πύργος των Βιλλεαρδουίνων (1208), το Λαογραφικό Μουσείο αλλά και ο μητροπολιτικός ναός της Υπαπαντής θα αποτελέσουν τις επισκέψεις μας , πριν αναχωρήσουμε για το Μυστρά απολαμβάνοντας σε μια συναρπαστική διαδρομή το καταπράσινο τοπίο του Ταϋγέτου. Στην πόλη φάντασμα που υπήρξε πρωτεύουσα του Βυζαντινού, τουρκικού και Βενετσιάνικου Μοριά, ο Μυστράς είναι αντιπροσωπευτικό δείγμα βυζαντινής πόλης του 14ου και 15ουαιώνα. Εκεί θα επισκεφθούμε το Βυζαντινό Μουσείο όπου στεγάζεται εντός της μητρόπολης του Αγίου Δημητρίου και το Φραγκικόκάστρο στην κορυφή του υψώματος με έναν εξωτερικό και έναν εσωτερικό περίβολο. Ξεκινώντας για την επιστροφή μας στην Αθήνα θα κάνουμε μία στάση στη Τρίπολη και στην Κόρινθο. Άφιξη στην Αθήνα και τακτοποίηση στο ξενοδοχείο. Ομαδική έξοδος προαιρετικά. Διανυκτέρευση.

**4η Ημέρα: ΑΘΗΝΑ-ΜΥΤΙΛΗΝΗ ΚΥΡΙΑΚΗ 18/3/2018**

 Μετά το πρωινό, ξεκινάμε  επίσκεψη και ξενάγηση στον αρχαιολογικό χώρο της Ακρόπολης, τον ιερό βράχο της Αθήνας. Πάνω σ’ αυτόν κατά την διάρκεια του Χρυσού Αιώνα του Περικλή εκφράστηκε κατά τον ιδανικότερο τρόπο ο αρχαίος ελληνικός πολιτισμός και οικοδομήθηκαν ορισμένα από τα κορυφαία μνημεία του. Στα κλασσικά χρόνια (450- 330π.χ) οι τρεις σπουδαίοι ναοί που κτίστηκαν στα θεμέλια παλαιοτέρων, ο Παρθενώνας, το Ερεχθείο και ο ναός της Νίκης, είναι αφιερωμένοι στην Αθηνά ως Παρθένο, ως Παλλάδα και ως Άπτερο Νίκη, αντίστοιχα. Η είσοδος στον κυρίως ιερό χώρο γινόταν από τα μνημειώδη Προπύλαια. Από τους πρόποδες του Ιερού Βράχου ακολουθώντας το λιθόστρωτο δρόμο, μια διαδρομή εξαιρετικής ομορφιάς, φτάνει κανείς ως το Θησείο.

Στις 11.30 κατευθυνόμαστε για επίσκεψη στο Νέο Μουσείο της Ακρόπολης, το οποίο βρίσκεται 300 περίπου μέτρα νοτιοανατολικά του Παρθενώνα, στην ιστορική συνοικία Μακρυγιάννη, με τη είσοδό του να βρίσκεται επί της οδού Διονυσίου Αρεοπαγίτου. Τα ευρήματα της αρχαιολογικής σκαπάνης από τον Οικισμό και τα Ιερά που βρίσκονταν στις πλαγιές της Ακρόπολης, γλυπτά από την Ακρόπολη της αρχαϊκής εποχής (ο Εκατόμπεδος, ο Αρχαίος Ναός, τα Αναθήματα), καθώς και τμήματα από τις Μετόπες, τη Ζωοφόρο και τα Αετώματα, είναι μερικά από τα εκθέματα του Νέου Μουσείου της Ακρόπολης.

Το μεσημέρι χρόνος ελεύθερος στην Πλάκα .

 Εν συνεχεία μεταφορά στο αεροδρόμιο, όπου θα πάρουμε την πτήση της επιστροφής για Αθήνα - Μυτιλήνη.

 **ΤΕΛΟΣ ΕΚΔΡΟΜΗΣ**

**ΠΡΟΫΠΟΘΕΣΕΙΣ ΠΟΥ ΠΡΕΠΕΙ ΝΑ ΠΛΗΡΟΥΝΤΑΙ**

1. **Η διαμονή των μαθητών στο ξενοδοχείο θα είναι σε δίκλινα ή τρίκλινα δωμάτια και των καθηγητών σε μονόκλινα δωμάτια στο κέντρο της πόλης.**
2. **Όλοι οι μαθητές θα μένουν στο ίδιο ξενοδοχείο και δεν θα επιτραπεί ο χωρισμός σε δύο ξενοδοχεία, ανεξάρτητα αν αυτά είναι κοντά.**
3. **Σε όλα τα μέλη της εκδρομής θα προσφέρεται πρωινό από το ξενοδοχείο.**
4. **Το λεωφορείο θα είναι τουριστικό με κλιματισμό, μουσική, μικροφωνική εγκατάσταση, φαρμακείο, ζώνες ασφαλείας και θα πληρεί τις νόμιμες προϋποθέσεις κυκλοφορίας. Δύο τουλάχιστον εβδομάδες πριν την πραγματοποίηση της εκδρομής, θα προσκομιστούν στο σχολείο ασφαλιστήρια συμβόλαια του λεωφορείου, φωτοτυπίες της άδειας κυκλοφορίας και το έγγραφο του ελέγχου του ΚΤΕΟ.**
5. **Το λεωφορείο θα είναι στη διάθεση των μαθητών καθ΄ όλη τη διάρκεια της ημέρας, στις περιηγήσεις-ξεναγήσεις, όσο και στις βραδινές εξόδους.**
6. **Δέκα μέρες μετά την κατοχύρωση του διαγωνισμού, ο μειοδότης είναι υποχρεωμένος να φέρει ΓΡΑΠΤΗ επιβεβαίωση του ξενοδοχείου ότι διαθέτει τον απαιτούμενο αριθμό δωματίων (μονόκλινα, δίκλινα, τρίκλινα) τη συγκεκριμένη ημερομηνία για τη διαμονή αποκλειστικά και ονομαστικά των μαθητών του σχολείου μας, καθώς και επιβεβαίωση της ναυτιλιακής ή αεροπορικής εταιρείας για την κράτηση των εισιτηρίων.**
7. **Μια εβδομάδα πριν την αναχώρηση να είναι διαθέσιμοι οι αριθμοί των δωματίων του ξενοδοχείου ώστε να γίνει η κατανομή των μαθητών.**
8. **Σε όλη τη διάρκεια της εκδρομής θα υπάρχει υποχρεωτικά και συνοδός του γραφείου.**
9. **Στο φάκελο της προσφοράς θα υπάρχει φωτοτυπία της άδειας λειτουργίας γραφείου γενικού τουρισμού του ενδιαφερομένου.**
10. **Θα υπάρχει ομαδική ασφαλιστική κάλυψη για όλους τους μαθητές και τους συνοδούς καθηγητές.**
11. **Από τη συνολική αξία της εκδρομής το 20% θα παρακρατηθεί σαν εγγύηση ακριβούς εκτέλεσής της και θα αποδοθεί μετά την επιστροφή του σχολείου από την εκδρομή.**
12. **Το σχολείο θα επιλέξει την προσφορά που θα εγγυάται την ΚΑΛΥΤΕΡΗ και ΑΣΦΑΛΕΣΤΕΡΗ ΟΡΓΑΝΩΣΗ της εκδρομής και ΠΡΟΣΙΤΗ στις τιμές. Η παλαιότητα των λεωφορείων θα ληφθεί υπόψη στην αξιολόγηση των προσφορών και για το λόγο αυτό να μας αναφέρετε το χρόνο πρώτης κυκλοφορίας του λεωφορείου που θα χρησιμοποιηθεί στην εκδρομή.**
13. **Οι μαθητές της Β΄ Τάξης του σχολείου που αναμένεται να συμμετέχουν στην εκδρομή είναι περίπου (35) , ενώ οι συνοδοί καθηγητές θα είναι τρεις (3).**

 **Το οριστικό πρόγραμμα της εκδρομής ενδέχεται να διαφοροποιηθεί ως προς το πρόγραμμα και τις ημερομηνίες ,ανάλογα με τα δρομολόγια των πλοίων και αεροπλάνων .**

**Η Διευθύντρια του Σχολείου**

**Γλυκερία Λεοπούλου**